מטרויד

מטרויד או מטרואיד (באנגלית: Metroid) היא סדרת משחקי וידאו מסוגת אקשן-הרפתקאות שהופקה על ידי חברת נינטנדו. המשחק מתמקד בדמותה של סמוס אראן (Samus Aran), ציידת ראשים המבצעת חיסולים של "שודדי חלל" (space pirates) המאיימים על שלום הגלקסיה.

סדרת המשחקים
 מטרויד - מטרויד המקורי יצא לקונסולת המשחקים NES בשנת 1986. במשחק הופיעה לראשונה דמותה של סמוס. המשחק ייחד את עצמו בחוסר הליניאריות שלו (היכולת שלא לעקוב אחרי נתיב מוגדר במשחק) ואפשר ביצוע פעולות בסדר מסוים בהתאם לבחירת השחקן.
 מטרויד II: שובה של סמוס - מטרויד II יצא לקונסולת הגיים-בוי בשנת 1991 בשחור לבן, בדומה ליתר המשחק בגיים בוי. המשחק זכה לשתי יצירות מחדש של המשחק, אחת בידי מעריצים שזכתה לפופולריות והצלחה והשנייה גרסה רשמית של נינטנדו.
 סופר מטרויד (ביפן: מטרויד 3) - משחק ל-SNES שיצא ב-1994 ונחשב בעיני רבים לטוב ביותר. המשחק היה ב-16 ביט והיה המשחק הגדול ביותר (מבחינת גודל הקובץ שלו) ל-SNES ובכלל בזמנו עם גודל קובץ של 24 מגה-ביט המשחק זכה לביקורות חיוביות. המשחק יצא מחדש בווירטואל קונסול של הווי והווי יו.
 מטרויד פיוז'ן - משחק לגיים בוי אדוונס שיצא ב-2002. המשחק היה בגרפיקת 32 ביט וזכה אף הוא לביקורות טובות.
 מטרויד פריים - יצא ב-2002 לגיים קיוב והיה למשחק התלת־ממדי הראשון בסדרת המטרויד. המשחק זכה לשבחים רבים וקיבל את הציונים 97 (ממוצע בין 70 מבקרים מקצועיים) ו-9.3 מתוך 10 (ממוצע של 852 משתמשים) באתר מטהקריטיק. המשחק יצא מחדש לווי כחלק מטרילוגיית מטרויד פריים שניצלה את שלט הווי כדי לשלוט בתותח היד של סמוס לשליטה יותר מדויקת ואינטואיטיבית ביד שלה.
 מטרויד משימה אפס - יצירה מחודשת של המשחק הראשון. יצא לגיים בוי אדוונס (כמו פיוז'ן) בשנת 2004.
 מטרויד פריים 2 הדים - יצא לגיים קיוב בשנת 2004. המשחק היווה המשך ישיר למטרויד פריים המקורי הן מבחינת סיפור והן מבחינת סגנון משחק. במשחק בוצעו שני חידושים עיקריים: נוספה האפשרות להעביר את סמוס בין מימד האור למימד אפל, שני ממדים שונים מאוד ובעלי אסתטיקה שונה, וכן נוספה הדמות ללא שחקן הראשונה בסדרה. המשחק זכה לביקורות טובות עם ציון 92 באתר מטהקריטיק כממוצע של 60 מבקרים.כמו קודמו גם הוא זכה להוצאה מחדש כחלק מטרילוגיית מטרויד פריים עם אותם שיפורים כמו במשחק הקודם.
 מטרויד פריים 3 השחתה - משחק לווי שיצא ב-2007. המשחק אפשר לסמוס לראשונה לשלוט בתותח שעל היד שלה עם שלט הווי, מה שאפשר שליטה נוחה יותר של השחקן באופן הירייה. המשחק כלל דיבוב קולי עבור חלק מהדמויות. מבחינת עלילה, המשחק סיים את הטרילוגיה ולא השאיר שאלות פתוחות מהותיות.
 טרילוגיית מטרויד פריים - משחק שיצא לווי הכולל בתוכו את כל משחקי המטרויד פריים. המשחק מהווה מטא משחק לכל המשחקים: כל הישג בו העניק לשחקן כסף עמו ניתן לקנות בחנות שבמשחק. המשחק אפשר לשחוק בכל שלושת המשחקים גם השניים לגיים קיוב עם שלט ווי כמו במטרויד פריים 3.
 מטרויד ה-M האחר - משחק לווי משנת 2010 שפותח בעזרתם של מפתחי המשחקים "צוות נינג'ה", הידועים בשל סדרת המשחקים שלהם נינג'ה גאידן. בפעם הראשונה נתן לסמוס לדבר עם דיבוב קולי. המשחק קיבל ביקורות טובות ממבקרים אך יש מעריצים הטוענים כי זהו המשחק הגרוע בסדרה.עם ציון ממוצע של 6.6 מ-529 מעריצים באתר מטאקריטיק המשחק נתן צורה אחרת לשלוט בסמוס וכלל סצנות מרשימות ויזואלית שרונדרו  מראש על מחשב חזק.
 מטרויד כוח הפדרציה - משחק מולטיפלייר שיצא ל3DS בשנת 2016. המשחק קיבל ביקורות שליליות ממעריצים מאחר שסמוס לא הופיעה בו כדמות שניתן לשחק באמצעותה, זמן ההמתנה ליציאת המשחק והשוני ממשחקים אחרים בסדרה. המשחק קיבל ציון של 64 במטא קריטיק.
 מטרויד פריים: סמוס חוזרת - רימייק של מטרויד 2 שיצא ל3DS בשנת 2017 הביקורות שיבחו אותו והוא קיבל ציון של 86 במטא קריטיק.
 מטרויד פריים 4 - הוכרז לנינטנדו סוויץ' יצא בתאריך לא ידוע. יהיה המשך לסדרת פריים המרכזית.
מטרויד דראד - הוכרז לנינטנדו סוויץ' יצא ב-2021\8\10 ויהיה הסוף של הסיפור של סאמוס.
מטרויד פריים רימאסטרד - הוכרז לנינטנדו סוויץ'. יצא ב-8.2.2023 ויהיה רימאסטר למטרויד פריים הראשון

קישורים חיצוניים

הערות שוליים 

סדרות משחקי וידאו
זיכיונות של נינטנדו